叶音

又寫做協音，亦都叫，係有啲聲調語言塡詞時嘅技巧，塡詞人要令歌詞嘅聲調走向同旋律嘅音高起伏一致。如果一種語言，聲調變化有較多，例如粵語，噉唔叶音嘅歌詞容易令聽嘅人冇辦法正確辨識詞義。協音嘅概念同填寫古詩詞所要求嘅平仄相符，或者粵曲填詞所講求嘅啱相類似，不過「叶音」一詞指嘅係現代音樂嘅填詞合樂技巧。絕大多數粵語歌詞都係叶音嘅。

粵語塡詞嘅叶音
粵語廣州話擁有九聲六調，不過有啲聲調嘅高低有相似嘅地方，喺叶音的角度嚟講，六調可以構成嘅音級，有「高、亢、下、沉」呢四種，係一個完整嘅四級音階。表列如下：

標示類似音階有幾種方法，如果由低至高排列，包括有：「零、二、四、三」、「零、六、五、一」 、「藍、綠、翠、(紫)青」等。當中以「〇、二、四、三」最普遍，寫起嚟亦都比較簡單易寫。

粵語嘅叶音，唔係硬性講求呢粒音係do或者so就一定要對應邊個音級嘅字，而係視乎呢粒音同隔籬嗰粒音之間嘅走向關係同埋差幾遠。粵語相鄰字音的音程關係，見下表：

此外，仲有啲彈性協音技巧，例如：
微調法：令兩個相鄰嘅同音高字音高略有變化。
彈性配合三原則：字音音高必須同旋律走向一致；高音區塡高音字，低音區塡低音字；樂句尾嘅長音必須塡準。
一逗一宇宙：音樂旋律因爲樂逗或者樂句斷開之後，重新安排字音音高嘅叶音。
二度三度多游移與模進原理：二度、三度音程，唔理大小，因爲佢嘅游移性質，可以做一些表外嘅寬容叶音。
大跳出錯覺：以好細嘅字音音高距離，配以四度及以上嘅跳進音程。
陰上聲嘅協音技巧：在「四」音級和「三」音級之間增加「九」音級。

其他語言

漢語族

官話
官話雖然係聲調語言，有「陰平、陽平、上聲、去聲」呢四種聲調，但係喺叶音角度，官話只有兩種音級。因爲陰平、陽平、去聲嘅共通點，在於聲調值最高時一樣係5，所以佢哋都屬於同一個「高音」音級。換言之，官話只有「高」同「低」兩級，唔夠支持旋律嘅多種高低變化，構成唔到多層嘅完整音階。講究嘅塡詞人亦只可以盡量配級旋律嘅高同低嚟塡，而今日嘅普通話或國語歌曲，大家都普遍接受唔會字字啱音。

日語
日語係高低重音語言，唔係聲調語言，雖然有「重音」，不過淨係憑「高」同「低」兩種音調，唔足以支持旋律嘅多種高低變化，所以塡詞時都唔使叶音。

非聲調語言
所有唔係聲調語言嘅話，例如英語，本身就冇聲調嘅分別，所以唔使叶音。

聲調語言
 平仄
 旋律

粵語填詞之苦與樂─其之一：寫粵語詞的難點(一)
粵語填詞之苦與樂─其之二：寫粵語詞的難點(二)
不協音，何以填詞？
粵語歌詞的「平仄」──零二四三〔黃志華編〕
0243.hk 粵語協音輔助器、搵嘢方法。
1234填詞器

粵語
聲調